Mi i d-iṛuḥ, akken yuwi-d yid-s kra d iɛraben ama n Tunes neɣ lmeṛṛuk, iqelleb dinna daxel n lkazirna ɣef izzayriyen, yuwi-ten-id yid-s, yerna-d akamyun n leslaḥ, yerwel-d yis-sen, yerrad ɣer Ukeffadu, dinna yemlal netta d ƐMIRUC; d Ɛmer AT CCIX i yessawḍen yessemlal-iten, syin mi faqen iṛṛumyen, akken taddart-agi tettḥerrik aṭas, dɣa xlan taddart ferqen at n taddart ɣef sin, syina daɣen i tikelt nniḍen ɛawden sdukklen-aɣ, xas akken ferqen-ten, acu kan yiwet n terbaɛt tettḥerrik ur teḥbis ara, ɛawden jemɛen-ten-id akk ɣer Tizi n Yefles, syin mi tefra tegrawla uɣalen-d imezdaɣ n taddart ɛawden bnan-d taddart nsen.